CELEX: C2005/315/04
Language: sk
Date: 2005-12-10 00:00:00
Title: Rozsudok Súdneho dvora (tretia komora) z  20. októbra 2005  vo veci C-264/03: Komisia Európskych spoločenstiev proti Francúzskej republike (Nesplnenie povinnosti členským štátom — Verejné obstarávanie — Smernica 92/50/EHS — Postupy verejného obstarávania služieb — Sloboda poskytovať služby — Mandát na zastupovanie investora — Osoby, ktorým môže byť zverená úloha zastupovania investora — Taxatívne vymedzenie právnických osôb založených podľa francúzskeho práva)

10.12.2005   
            
            
               SK
            
            
               Úradný vestník Európskej únie
            
            
               C 315/2
            
         
      ROZSUDOK SÚDNEHO DVORA
   
   (tretia komora)
   z 20. októbra 2005
   vo veci C-264/03: Komisia Európskych spoločenstiev proti Francúzskej republike (1)
   
   (Nesplnenie povinnosti členským štátom - Verejné obstarávanie - Smernica 92/50/EHS - Postupy verejného obstarávania služieb - Sloboda poskytovať služby - Mandát na zastupovanie investora - Osoby, ktorým môže byť zverená úloha zastupovania investora - Taxatívne vymedzenie právnických osôb založených podľa francúzskeho práva)
   (2005/C 315/04)
   Jazyk konania: francúzština
   Vo veci C-264/03, Komisia Európskych spoločenstiev, (splnomocnení zástupcovia: B. Stromsky a K. Wiedner, ako aj F. Simonetti) proti Francúzskej republike (splnomocnení zástupcovia: G. de Bergues a D. Petrausch), ktorej predmetom je žaloba o nesplnenie povinnosti podľa článku 226 ES, podaná 17. júna 2003, Súdny dvor (tretia komora), v zložení: predseda tretej komory A. Rosas (spravodajca), sudcovia J. Malenovský, J.-P. Puissochet, A. Borg Barthet a U. Lõhmus, generálny advokát: M. Poiares Maduro, tajomník: K. Sztranc, referentka, vyhlásil 20. októbra 2005 rozsudok, ktorého výrok znie:
   Francúzska republika si tým, že vyhradila v článku 4 zákona č. 85-704 z 12. júla 1985 o verejnom objednávaní stavieb a jeho vzťahoch so súkromným stavebným dozorom, v znení zmien a doplnkov zákona č. 96-987 zo 14. novembra 1996 o uskutočnení paktu obnovenia mesta, úlohu zastupovania investora taxatívne vymedzeným právnickým osobám založeným podľa francúzskeho práva, nesplnila povinnosti, ktoré jej vyplývajú zo smernice Rady 92/50/EHS z 18. júna 1992 o koordinácii postupov verejného obstarávania služieb, zmenenej a doplnenej smernicou Európskeho parlamentu a Rady 97/52/ES z 13. októbra 1997, ako aj z článku 49 ES.
   
      (1)  Ú. v. EÚ C 200, 23.8.2003.